cyanic-selkie/wikianc huggingface dataset:
Torium-ydinpolttoainekierto
Torium-ydinpolttoainekierrossa ei synny plutoniumia. Sen takia toriumreaktorin käytetty polttoaine on kymmenien tuhansien vuosien päästä vähemmän radioaktiivista kuin uraanireaktorin käytetty polttoaine. Toisaalta plutonium ei ole käytetyn polttoaineen loppusijoituksen kannalta erityisen ongelmallista, koska plutoniumin yhdisteet liukenevat erittäin huonosti veteen.
Koska toriumia käytettäessä ei synny plutoniumia, toriumreaktorilla ei voi tuottaa ydinaseisiin soveltuvaa plutonium-239:ää. Mutta torium-ydinpolttoainekierto perustuu uraani-233:een, joka myös soveltuu ydinaseen rakentamiseen. Toriumreaktorissa syntyy myös uraani-232:ta, joka on voimakas gammasäteilyn lähde. Ydinaseen rakentaminen toriumreaktorissa tuotetusta uraani-233:stä vaatisikin hyvin tehokkaan säteilysuojauksen.
pienoiskuva|400px|Yllä uraani-233:n tuottaminen torium-232:sta. Alla plutonium-239:n tuottaminen uraani-238:sta. Molempia voidaan käyttää hyötöreaktoreissa.
Torium
Torium on yleinen luonnossa. Toriumin yleisin luonnossa esiintyvä isotooppi 232Th on suunnilleen yhtä yleinen kuin lyijy (Pb). Toriumia on maankuoressa kolme kertaa enemmän kuin uraania. Torium on jakautunut melko tasaisesti kaikkialle maankuoreen. Toriumia voidaan tuottaa esimerkiksi monatsiittimalmista. Koska toriumilla ei vielä ole laajoja käyttösovelluksia energiatekniikassa, on sitä usein käsitelty vain haitallisena radioaktiivisena sivutuotteena.
Sulasuolareaktori (Molten Salt Reactor MSR)
Torium-ydinpolttoainekiertoa voidaan soveltaa esimerkiksi sulasuolareaktorissa. Sulasuolareaktori on tyypiltään hyötöreaktori, eli se tuottaa fissiiliä ydinpolttoainetta epäfissiilistä mutta fertiilistä aineesta. Tässä tapauksessa Th-232 nuklideista tuotetaan U-233 nuklideja, jotka sitten osallistuvat fissioon. Toisin kuin perinteisessä kevytvesireaktorissa, polttoaine ei ole kiinteässä vaan nestemäisessä muodossa (sulanut suola LiF-BeF-ThF). Neste on erittäin kuumaa ja juoksevaa, mikä tuo niin haasteita kuin hyötyjäkin teknisen rakenteen kannalta. Esimerkiksi neste voidaan nopeasti valuttaa reaktorista säiliöön hätätilanteessa, eikä valuttamiseen tarvita sähkökäyttöistä pumppua. Polttoainetta voidaan lisätä, huoltaa ja vaihtaa ilman reaktorin alasajoa.
Reaktori koostuu kahdesta pääosasta: "sydän" ja "huopa". Reaktorin sydämessä tapahtuu fissio ja syntyy vapaita neutroneja. Huovassa, joka kulkee sydämen lähellä, kiertää fertiili polttoaine, joka absorboi fissiossa vapautuneita neutroneja. Toriumin beetahajoaminen uraaniksi kestää keskimäärin 27 päivää, joten fertiili polttoaine siirretään "hautumaan" pois huovasta, ennen kuin se ohjataan takaisin sydämeen. Sydämestä kuumentunut nestemäinen polttoaine ohjataan lämmönvaihtimeen, josta lämpöenergia voidaan muuttaa mekaaniseksi energiaksi esimerkiksi kaasuturbiinin (hiilidioksidi) avulla ja edelleen sähköenergiaksi. Koska lämpötilat ovat korkeammat kuin kevytvesireaktorissa, voidaan välittäjäaineena käyttää ylikriittistä hiilidioksidia höyryn sijaan, jolloin saavutetaan parempi, jopa 50 % hyötysuhde turbiineissa. Hyötysuhdetta voi entisestään parantaa välttämällä energiakonversio, eli hyödyntämällä lämpöenergia suoraan. Lämpöenergiaa voidaan hyödyntää esimerkiksi kaupungin keskuslämmityksessä, kemiallisten prosessien mahdollistamisessa (kuten ammoniakin ja vedyn valmistamisessa) sekä esimerkiksi juomaveden valmistamisessa tislaamalla merivedestä. Ammoniakki (NH3) ja vety (H) mahdollistaisivat hiilettömän nestemäisen kemiallisen polttoaineen käytön ajoneuvoissa. Ammoniakki ja vety palavat puhtaasti vesihöyryksi (H2O) ja typeksi (N).
Reaktorissa syntyy fission seurauksena fissiotuotteita, jotka voidaan poistaa polttoainehuollon yhteydessä ilman reaktorin alasajoa. Jotkut lyhytikäiset hyödylliset isotoopit, kuten molybdeeni-99 (puoliintumisaika 3 päivää), voidaan ottaa nopeasti talteen reaktorista.
Haasteet
Toriumia ei voida käyttää nykyisissä, yleisesti käytössä olevissa, uraanin käyttöön perustuvissa, kevytvesireaktoreissa. Siirtyminen toriumin käyttöön vaatisi toisenlaisia uuden sukupolven reaktoreita ja sen myötä myös suuria investointeja – niin tutkimuksen kuin toteutuksenkin osalta. Torium-vaihtoehtoa ydinenergiatekniikassa on historiallisista ja poliittisista syistä tutkittu ja toteutettu huomattavasti vähemmän kuin uraani-vaihtoehtoa.
Toriumilla toimiva sulasuolareaktori ei tuota toimintansa sivutuotteena lainkaan ydinaseteollisuuteen soveltuvaa plutoniumia, eikä väkevöintiprosessin sivutuotteina synny valtavia määriä köyhdytettyä uraania, sillä isotooppirikastusta ei tarvita. Tämä fakta vaikutti erityisesti ydinenergiateknologian kehityksessä kohti uraani-lähtöisiä voimaloita toriumpohjaisten sijaan. Asiaan vaikutti historiallisesti luonnollisesti myös kylmä sota ja varustelukilpailu itä- ja länsiblokin välillä. Edes nykypäivänä teknologisesti kehittyneet maat eivät edelleenkään aktiivisesti panosta torium-pohjaisen energiateknologian kehittämiseen ainakin teknisten vaikeuksien, muutos- ja kehitystarpeen, investointiriskien ja -kulujen sekä aseteollisuuteen sopimattomuuden vuoksi.
Torium on niin yleinen maan kuoressa, että minkään korporaation tai valtion olisi vaikeaa monopolisoida sitä. Toriumin käyttö ei vaadi isotooppirikastusta, minkä vain korkeateknologinen valtio voi toteuttaa ja siten ei toriumpohjaisia ydinpolttoainemarkkinoita pystyttäisi monopolisoimaan kuten uraanirikasteilla. Maaöljyä omistavat hiilivetyviejämaat sekä hiilivetykauppaa dollareissa käyvät valtiot ovat kiinnostuneet toriumteknologian kehityksen estämisessä tai eivät ole kiinnostuneita sen kehittämisestä, sillä toriumteknologialla voitaisiin teoriassa tai ajan myötä nestemäiset hiilivetypolttoaineet korvata hiilettömillä polttoaineilla, kuten ammoniakilla ja vedyllä. Vastaavasti hiilivetyjen kysyntä vähenisi ja niiden hinnat laskisivat. Jos näin ollen hiilipäästöjenkin määrä vähenisi, kärsisi myös hiililuottoihin (carbon-credit) perustuvan pankki- ja verotusjärjestelmän tulot. Nykyistä uraanin käyttöön perustuvaa ydinenergiaa sekä aseteollisuutta edustavat voimakkaat lobbausryhmät vastustavat tai eivät tue toriumteknologian kehittämistä, sillä ydinasemateriaalin (plutoniumin isotooppi Pu-239) ja köyhdytetyn uraanin (U-238) tuotanto pienenisi ja vastaavasti uraani- ja uraanirikastemarkkinat pienenisivät. Aseteollisuudessa käytetään nykypäivänä suuria määriä köyhdytettyä uraania panssaroinnissa ja ammuksissa. Sitä syntyy huomattavan paljon uraanin isotooppirikastuksen yhteydessä (noin 6,7 kg köyhdytettyä uraania jokaista 4 %-rikasteista kilogrammaa kohti). Voimaloihin, rikastamoihin ja jälleenkäsittelylaitoksiin liittyvän teknologian ja lisenssoinnin kautta tulevat tuotot vähenisivät ja ydintekniikkamarkkinoilla syntyisi kilpailua. Nämä syyt ainakin vaikuttavat negatiivisesti tai jopa poissulkevasti toriumpohjaisen teknologian kehityksessä.
Kevytvesireaktorissa 96 % polttoaineessa olevasta uraanista on ko. reaktorissa ydinreaktioon sopimatonta U-238 isotooppia. Energiantuottoon soveltuvaa U-235 isotooppia on vain 4 % kaikesta uraanista ja pitoisuus laskee käytön aikana 0,7 %:iin, jolloin polttoaine katsotaan käytetyksi. 96 % kevytvesireaktorissa olevasta uraanista ei siis osallistu lainkaan energiantuottoon, mutta altistuu kuitenkin reaktorissa neutronipommitukselle ja siten noin 1 % polttoaineesta muuttuu ydinasekäyttöönkin soveltuvaksi plutoniumiksi (Pu-239). Tämän prosentuaalisen suhteen perusteella voidaan jopa kyseenalaistaa kumpi kevytvesireaktorin lopputuotteista on ns. "sivutuote" - sähköenergia vai ydinasekäyttöön soveltuva plutonium, puhumattakaan siitä, että polttoainetehokkuus on erittäin huono (vain alle 1 % polttoaineesta "palaa" reaktiossa). Kevytvesireaktorin polttoaine on pakattu zirkoniumisiin putkiin. Zirkonium (Zr) voi tietyissä olosuhteissa reagoida veden kanssa niin, että se vapauttaa vedestä vetyä, jolloin vaarana on vety-happi räjähdys.
IK Myran
IK Myran on vuonna 1921 perustettu, Kruunupyyn Alavetelistä kotoisin oleva urheiluseura, jolla on toimintaa muun muassa jalkapallossa, futsalissa, triathlonissa, hiihdossa, yleisurheilussa, suunnistuksessa ja frisbeegolfissa. Seura on ruotsinkielinen.
Jalkapallossa IK Myranin naisten edustusjoukkue voitti kaudella 2018 Naisten Ykkösen ja nousi kaudeksi 2019 Naisten Liigaan. IK Myran putosi Naisten Liigasta kauden 2019 päätteeksi. Joulukuussa 2020 seura luopui seuraavan kauden sarjapaikastaan Naisten Ykkösessä. Miesten edustusjoukkue pelaa Keski-Pohjanmaan piirin Kolmosessa.
Gromee
Andrzej Gromala (s. 18. elokuuta 1983 Krakova, Puola), tunnettu paremmin taiteilijanimellään Gromee, on puolalainen DJ, tuottaja, remixaaja ja Kingztown Music-levy-yhtiön omistaja. Vuonna 2016 hän allekirjoitti sopimuksen Sony Musicin kanssa. Vuoden 2017 Eska Music Awards-palkinnonjakotilaisuudessa hän voitti palkinnon kategoriasta "Best DJ/Producer".
Hän edusti Puolaa yhdessä Lukas Meijerin kanssa kappaleella "Light Me Up" vuoden 2018 Eurovision laulukilpailussa, Lissabonissa.
Hjelt (suku)
Hjelt on suomalainen merkittävä sivistyssuku, joka on lähtöisin Turusta. Myös eräillä muilla paikkakunnilla on elänyt samannimisiä henkilöitä, jotka eivät välttämättä ole kuuluneet samaan sukuun. Tämän Hjelt-suvun vanhin tunnettu jäsen on Turussa 1600-luvun lopulla elänyt sorvari Börjel Björninpoika Hjelt (myös Hielt tai Hieltz), joka saattoi olla lähtöisin Norjasta, jossa on ollut samannimisiä sukuja. Hänen pojanpojastaan, Turun akatemian dosentti Niklas Hjeltistä (1739–1808) alkaen Hjeltit etenivät käsityöläisistä oppineistoon. Suvun neljä 1900-luvulle elänyttä haaraa ovat saaneet alkunsa Niklas Hjeltin pojista.
Jousiammunta Kansainyhteisön kisoissa 2010
Mitalistit
Lähde: cwgdelhi2010.org
Pop up -ravintola
Pop up -ravintola tarkoittaa väliaikaisravintolaa siinä mielessä kuin niitä on syntynyt 2000-luvulla. Niihin liittyy usein olennaisena osana taide. Tiloina käytetään usein entisiä teollisuushalleja ja liiketiloja, mutta myös yksityiskoteja.
Julkisuutta saaneita pop up -ravintoloita ovat esimerkiksi Lontoossa suomalaisen design-festivaalin aikana 2010 Hel Yes! -ravintola, joka avasi tammikuussa 2011 kahdeksi viikoksi ravintolan myös Helsingissä. Vuoden 2010 aikana useita väliaikaisravintoloita erilaisten tapahtumien yhteydessä ja myös itsenäisinä tapahtumina.
Ravintolapäivä
Suomessa pop up -ravintoloita on perustettu erityisen paljon Ravintolapäivän yhteydessä, joka järjestettiin Suomessa ensimmäisen toukokuussa 2011. Pop up -ravintolan pitämistä on luennehdittu kansalaistottelemattomuudeksi, sillä siinä irtosanoudutaan ravintolan perustamiseen liittyvästä lainsäädännöstä. Eviran mukaan tilapäisen ravintolan saa perustaa ilmoituksella kunnan valvontaviranomaiselle. Lisäksi tulevat ALV-velvollisuus ja anniskeluvat.
Sinä olet minun (kappale)
Sinä olet minun on suomalaisen muusikko ja lauluntekijä Lauri Tähkän kolmas single syksyllä 2016 ilmestyneeltä Vien sut täältä kotiin -studioalbumilta. Kappale julkaistiin Vien sut täältä kotiin -albumilla 16. syyskuuta 2016 ja singlenä 18. marraskuuta 2016 Spotifyssa. Akustisena tallenteena single julkaistiin Spotifyssa 1. joulukuuta 2017, kun Tähkä esitti sen musiikkiviihdeohjelmassa Alasti-klubi yhdessä kitaristi Jaakko Kääriäisen kanssa.
Kappale teki listahistoriaa ja samalla uuden listaennätyksen 28. huhtikuuta 2018, kun se äänestettiin Iskelmä Radion listan ykköseksi 56 viikon ajan. Sinä olet minun striimasi kultaa Spotifyssa marraskuussa 2018.
Viinamäen kansakoulu
Viinamäen kansakoulu oli entisen Jalasjärven kunnan Hirvijärven kylässä vuosina 1920–1966 toiminut kansakoulu.
Koulua varten Jalasjärven kunta osti vuonna 1920 tontin August Tuominiemen perikunnalta. Samana vuonna opetus aloitettiin Sameli Viinamäen ja Siimoni Hopiavuoren taloissa. Vuonna 1925 aloitetun koulurakennuksen alakertaan opetusta siirtyi syksystä 1927, ja koulu valmistui seuraavana vuonna.
Ensimmäisenä opettajana Viinamäen koulussa toimi Hilma Ruha, ja muita vakituisia opettajia olivat vuosikymmenten mittaan Alli Autio, Kerttu Santalahti, Jaakko Yli-Rekola sekä koulun viimeisinä opettajina Maria Salmela ja Juhani Kungsbacka.
Viinamäen koulu toimi lakkautuksensa 1966 jälkeen ensin juhlatilana ja sitten huonosti menestyneen muoviyrityksen tiloina.
Momtšilgrad
Momtšilgrad on kaupunki ja kunta Kărdžalin alueella Etelä-Bulgariassa. Kunnan asukasluku on 16 155, ja itse Momtšilgradin keskustaajamassa asuu 7 798 asukasta (vuonna 2011). Momtšilgrad sijaitsee Varbitsajoen varrella itäisillä Rodopivuorilla,
Rukumin piirikunta
Rukumin piirikunta on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.
Danny Richmond
Daniel Richmond (s. 1. syyskuuta 1984 Chicago, Illinois, Yhdysvallat) on yhdysvaltalainen jääkiekkopuolustaja, joka pelaa DEL-joukkue Adler Mannheimissa. Hän on aiemmin pelannut yhteensä 49 NHL-ottelua keräten kolme syöttöpistettä ja 75 jäähyminuuttia.
Seuraura
200px|thumb|left|Richmond [[NHL-joukkue Chicago Blackhawksin Stanley Cup -mestaruusjuhlissa vuonna 2010. Hän ei kuitenkaan itse pelannut joukkueessa kauden 2009–2010 aikana otteluakaan, eikä näin ollen virallisesti voittanut mestaruutta.]] Richmond pelasi kauden 2001–2002 USHL-joukkue Chicago Steelissä isänsä Steven valmennuksessa ja voitti tehoilla 8+45=53 koko liigan puolustajien pistepörssin. Hän jakoi pelipaikastaan huolimatta myös koko USHL:n syöttöpörssin voiton Sioux Falls Stampeden Thomas Vanekin ja Sioux City Musketeersin Brad Zancanaron kanssa. Richmond oli myös Steelin paras pistemies Nick Andersonin kanssa. Hän voitti joukkueen sisäisen piste- ja syöttöpörssin myös kevään 2002 pudotuspeleissä neljällä syöttöpisteellään. Richmond valittiin kauden päätteeksi USHL:n parhaaksi tulokkaaksi, ensimmäiseen tähdistökentälliseen ja tulokkaiden tähdistökentälliseen. Kaudeksi 2002–2003 hän siirtyi Michiganin yliopistojoukkueeseen, jossa Richmond voitti CCHA:n mestaruuden ja valittiin sarjan tulokkaiden tähdistökentälliseen.
Carolina Hurricanes varasi Richmondin toisen varauspäivän ensimmäisenä varauksensa sekä toisen kierroksen 31. pelaajana NHL:n varaustilaisuudessa 2003. Hän siirtyi vain yhden Michiganin yliopistossa vietetyn vuoden jälkeen kaudeksi 2003–2004 OHL-joukkue London Knightsiin. Richmond teki syyskuussa 2004 kolmivuotisen tulokassopimuksen Hurricanesin kanssa. Hän pelasi kauden 2004–2005 kokonaan sen farmijoukkue Lowell Lock Monstersissa, AHL:ssä osaksi NHL:n työsulun takia. Kaudella 2005–2006 Richmond debytoi NHL:ssä. Hän pelasi syyskaudella Hurricanesin organisaatiossa lähinnä vielä farmissa. Sen NHL-joukkueessa Richmond pelasi kymmenen ottelua tehden yhden syöttöpisteen. Tammikuussa 2006 hän ja vuoden 2007 neljännen kierroksen varausvuoro kaupattiin Chicago Blackhawksiin vaihdossa Anton Babtšukiin ja neljännen kierroksen varausvuoroon kesälle 2006. Richmond pelasi loppukaudella Blackhawksissa kymmenen NHL-ottelua ilman tehopisteitä ja vietti sen lähinnä farmin puolella.
Rukumin piirikunta
Rukumin piirikunnassa asui vuonna 2011 yhteensä 208 567 ihmistä (188 438 as. vuonna 2001). Piirikunnan pinta-ala on 2 877 neliökilometriä ja väestötiheys 72 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean keskustaajama Musikot Khalanga (Khalanga eli JumliKhalanga; 13 203 as. 2011). Taajamalla on runsaan 500 metrin kiitotiellä varustettu pienlentokenttä. Joulukuussa 2014 muodostettiin piirikuntaan sen ensimmäinen kaupunki, joka sain nimen Musikot.
Danny Richmond
Seuraura
Richmond pelasi kautta 2009–2010 AHL:ää Peoria Rivermenissä, kunnes siirtotakarajalla, maaliskuussa 2010 hänet kaupattiin Hannu Toivosen kanssa takaisin Chicago Blackhawksin organisaatioon, josta St. Louis Blues sai vaihdossa Joe Fallonin. Richmond pelasi loppukauden AHL-joukkue Rockford IceHogsissa. Kaudeksi 2010–2011 hän siirtyi vapaana agenttina Toronto Maple Leafsin organisaatioon. Kokonaan farmijoukkue Toronto Marliesissa vietetyn kauden jälkeen hän siirtyi kaudeksi 2011–2012 Washington Capitalsin organisaatioon. Richmond pelasi kauttaan farmijoukkue Hershey Bearsissa, kunnes hänet kaupattiin helmikuussa 2012 Colorado Avalancheen vaihdossa Mike Carmaniin. Richmond pelasi loppukauden AHL:ää Lake Erie Monstersissa.
Rukumin piirikunta
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 2,9 % voidaan luokitella ylempään trooppiseen, 26,0 % subtrooppiseen, 32,6 % lauhkeaan, 23,0 % subalpiiniseen, 14,9 % alpiiniseen ja 0,7 % ylempään vuoristovyöhykkeeseen (nival zone) kuuluvaksi.
Danny Richmond
Seuraura
Kaudeksi 2012–2013 Richmond siirtyi ensimmäistä kertaa Eurooppaan ja teki vuoden mittaisen sopimuksen SM-liigajoukkue Pelicansin kanssa. Hän oli joukkueen tehokkain puolustaja tehtyään 39 runkosarjaottelussa tehot 4+14=18, kunnes Richmond siirtyi tammikuussa 2013 loppukauden kattaneella sopimuksella Itävallan Erste Bank Eishockey Ligassa pelaavaan EC Salzburgiin. Kaudeksi 2013–2014 hän siirtyi vuoden mittaisella sopimuksella Saksan DEL-liigan EHC Müncheniin. Eriksson oli tehoilla 7+28=35 joukkueen kolmanneksi paras pistemies Darren Haydarin kanssa ja hän sijoittui DEL:n puolustajien pistepörssissä toiseksi edellään vain Nürnberg Ice Tigersin Fredrik Eriksson. Kaudeksi 2014–2015 Richmond siirtyi kaksivuotisella sopimuksella Adler Mannheimin riveihin. Hän oli joukkueen tehokkain puolustaja tehoilla 7+26=33, joilla Richmond jakoi DEL:n puolustajien pistepörssin neljännen sijan Grizzly Adams Wolfsburgin Jeff Likensin kanssa. Hän voitti myös Mannheimin sisäisen tehotilaston lukemalla +21.
Maajoukkueura
Richmond pelasi alle 20-vuotiaiden MM-kilpailuissa vuonna 2004, jolloin hän voitti maailmanmestaruuden.
Muuta
Richmond on toisen polven NHL-pelaaja, sillä hänen isänsä Steve pelasi omalla urallaan yli 150 NHL-ottelua. Steve toimii tällä hetkellä Washington Capitalsin pelaajien kehitysjohtajana. Hän valmensi poikaansa Dannya Chicago Steelissä. Richmondilla on myös kaksoissisko Jenny.
Kuusamakiitäjä
Kuusamakiitäjä (Hemaris fuciformis) on keskikokoinen, päivällä lentävä kiitäjäperhoslaji.
Koko ja ulkonäkö
Yleisvaikutelmaltaan kuusamakiitäjä muistuttaa kimalaista. Perhosen ruumis on kellertävän karvan peittämä ja takaruumissa on leveähkö punaruskea poikkiraita. Takaruumiin kärjessä on musta tupsu, joka on keskeltä keltainen. Siivet ovat laajalti läpinäkyvät, etusiivessä on punaruskea keskitäplä ja sekä etu- että takasiipien ulkoreunassa leveä punaruskea reunus. Siiven tyvestä suuntautuu siipisuoni keskitäplän keskelle. Siipiväli 37–48 mm. Sukupuolet erottaa helpoimmin tuntosarvista, jotka ovat koiraalla selvästi pitemmät ja paksummat.
Toukka on vihreä ja sen peräpäässä on sininen piikki. Myöhemmässä vaiheessa toukan sivuille ilmestyy punaiset laikut. Täysikasvuisena toukalla on pituutta 40–45 mm.
Levinneisyys ja lentoaika
Kuusamakiitäjää tavataan Pohjois-Afrikan Atlasvuorilta ja Iberian niemimaalta Etelä- ja Keski-Euroopan poikki Keski-Aasiaan ja Etelä-Siperiaa pitkin Venäjän kaukoitään. Suomessa laji on melko harvinainen ja levinneisyysalue painottuu Etelä-Suomeen ja Keski-Suomen itäosiin. Lännessä se on jonkin verran harvinaisempi. Lentoaika Suomessa ulottuu toukokuun lopulta heinäkuun alkuun selvän huipun ollessa kesäkuun alussa.
Elinympäristö ja elintavat
Useimmista kiitäjälajeista poiketen kuusamakiitäjä on aktiivinen päivisin ja erityisesti aurinkoisina aamupäivinä. Iltapäivällä laji liikkuu harvemmin. Perhonen käy ahkerasti kukilla ja pyrkii liikkumaan metsänreunan suuntaisesti vältellen aukeita niittyjä. Lajin voi kuitenkin tavata myös puistoissa ja puutarhoissa. Kukalla käydessään se ei laskeudu vaan lentää paikoillaan ja pysyy yhdellä kukalla vain muutaman sekunnin. Häirittynä perhonen lentää salamannopeasti karkuun.
Naaras munii noin 100 munaa, jotka se asettaa lehtien alapinnoille yksitellen ja suosii pensaita, jotka kasvavat lähellä metsänreunaa tai aukkopaikkaa. Naaras välttelee sekä syvällä varjossa että suorassa paisteessa kasvavia pensaita. Toukat kuoriutuvat noin viikon kuluttua, piilottelevat enimmäkseen lehtien alapinnoilla eivätkä liiku kovin paljon. Ne ruokailevat pääasiassa öisin. Häirittynä toukka pudottautuu maahan. Toukat ovat täysikasvuisia elokuussa ja koteloituvat maahan karikkeen sekaan. Kotelo talvehtii. Aikuiset perhoset kuoriutuvat koteloistaan varhain aamulla.
Jyrki Sailo
Karl Jyrki Sailo (28. kesäkuuta 1913 Helsinki – 24. lokakuuta 1980) oli suomalainen kuvanveistäjä.
Sailo opiskeli Suomen Taideyhdistyksen piirustuskoulussa 1933–1936 ja Accademia di Belle Artissa Firenzessä Italiassa 1936–1937. Hänen taiteilijan debyyttinsä oli 1940. Sailo osallistui Nuorten näyttelyihin vuosina 1945 ja 1946 sekä Suomen Kuvanveistäjäliiton näyttelyihin vuosina 1940, 1955 ja 1970.
Sailon vanhemmat olivat kuvanveistäjä Alpo Sailo ja tämän ensimmäinen puoliso Helga Sailo.
Sulkapallo Kansainyhteisön kisoissa 2010
Kansainyhteisön kisojen 2010 sulkapallo järjestettiin Siri Fort Sports Complexissa 4.–14. lokakuuta 2010. Kilpailujen ohjelmassa olivat miesten ja naisten kaksin- ja nelinpeli, sekanelinpeli sekä yhteinen joukkuekilpailu.
Mitalistit
thumb|Sekanelinpelimitalistit Lähde: cwgdelhi2010.org
Paimion Pesis
Paimion Pesis on vuonna 2015 perustettu paimiolainen pesäpallon erikoisseura. Seura perustettiin muutaman innokkaan pesäpallovaikuttajan toimesta, jotka halusivat luoda pesäpallokulttuurin Paimioon.
Kotikenttä
Paimion Pesiksen kotikenttä sijaitsee Paimion Oinilassa. Kotikentän avajaisia vietettiin 16.8.2015 ja kenttä sai nimen Tiira-areena. Kentän avasi virallisesti silloinen Paimion kaupunginhallituksen puheenjohtaja Jarkko Kallio, joka paljastui innokkaaksi pesäpallon faniksi. Tapahtuma keräsi toistaiseksi suurimman yleisön pesäpallotapahtumaan Paimiossa kun katsojia oli reilusti yli toista sataa. Vuonna 2018 on aloitettu suunnittelu kentän laajentamiseksi täysikokoiseksi miesten pesäpallonkentäksi.
Joukkueet
Seurassa toimii aktiivisesti kolme juniorijoukkuetta vuonna 2018. Pelaajamäärät ovat kasvaneet tasaisesti joka vuonna. Juniorit pelaavat pesäpalloliiton virallisissa kilpasarjoissa.
Anno 1790
Pääosassa on Johan Gustav Dåådh, joka komisarion ominaisuudessa ratkoo rikoksia. Ohjelma kuvaa myös kuninkaan vastaisten radikaalien toimintaa. Dåådh itse on myös innostunut Ranskan vallankumouksesta ja sen tuomista uusista tuulista.
Lord of Souls
Lord of Souls on Gregory Keyesin kirjoittama fantasiaromaani. Se on toinen kirja, joka sijoittuu The Elder Scrolls -universumiin. Kirjan tapahtumat sijoittuvat 40 vuoden päähän Oblivionin kriisin tapahtumista ja 160 vuotta ennen The Elder Scrolls V: Skyrim -pelin tapahtumia.
Aika pakkaus
Aika pakkaus on suomalaisen pop-laulaja Einin studioalbumi vuodelta 1983. Sen tuotti Jori Sivonen. Albumi on esittäjänsä viides. Einin edellinen albumi sisälsi kaksi suomalaista alkuperäissävellystä, tällä albumilla niitä on seitsemän. Diskopoljentoinen albumi noudattaa linjaa, josta Eini tuli tunnetuksi uransa varhaisvaiheessa.
Sivosen lisäksi Aika pakkausta työstivät Vexi Salmi ja Raul Reiman. Kolmikko vastaa suuresta osasta Einin 1980-luvun tuotantoa.
Tietoa kappaleista
"Elämäni mies" on nopeatempoinen iskelmä, jossa laulun kertojaminä ilmaisee tyytyväisyyttään siitä, että hän on löytänyt vihdoin sen oikean. "Me kaksi matkalla Tukholmaan" kertoo suomalaisen siirtolaisen tunnoista, kun hän ei ole löytänyt työtä Suomesta, vaan palaa kesäloman jälkeen jälleen Ruotsiin. Hän tanssii laivalla satunnaisen tuttavuuden kanssa, joka on niin ikään siirtolainen. Kertoja kokee Suomen kääntäneen selkänsä hänelle. "Je t’aime je t’aime" on rakkaudentunnustus laulun kertojan kohtaamalle ihmiselle, joka on saanut hänen päänsä pyörälle. "Vien unten maahan sun" on balladi, jossa kertoja ilmaisee hellyyttään rakkautensa kohteelle, jonka hän katsoo olevan liian herkän pahaan maailmaan.
Hotspot (Pet Shop Boysin albumi)
Hotspot on Pet Shop Boysin studioalbumi, joka julkaistiin 24. tammikuuta 2020
Aika pakkaus
Tietoa kappaleista
"Kiitävän hetken hurma" on avausraidan kaltainen "ralli". Siinä lemmenasetelma on kuitenkin pinnallinen: laulun kertoja haluaa elää nopean hurman huomisesta välittämättä. "Aika pakkaus" on kertomus äideistä eri puolilla Eurooppaa ja heidän työstään kotona isien ollessa ansaitsemassa rahaa toisaalla. "Tavataanko taas" on suomenkielinen versio Audrey Landersin menestyskappaleesta "Manuel Goodbye". Laulun kertoja kaipailee lemmittyään, jonka hän on jostain syystä menettänyt. "Ootkos sä mun" on vauhdikasta lemmentunnustusta, romanssi on syntymässä ja kertoja tekee itseään tykö ihastukselleen. "Uudelleen nyt luotan tunteeseen" on rakkausballadi, jossa kertoja vakuuttaa rakkauttaan ja sen eittämätöntä kauneutta.
Kaikkiaan albumilta Aika pakkaus julkaistiin kolme singleä: nimikappale "Aika pakkaus" b-puolenaan "Kultasein", avausraita "Elämäni mies" b-puolenaan "Vie, vie, vie" ja "Je t’aime je t’aime" b-puolenaan "Kiitävän hetken hurma". "Kultasein" julkaistiin edellisvuoden studioalbumilla Jossakin jos haluat.
Arvid Laurin
Arvid Laurentius Laurin (3. lokakuuta 1901 – 6. toukokuuta 1998) oli ruotsalainen purjehtija. Hän kilpaili vuoden 1936 kesäolympialaisissa Berliinissä ja oli siellä mukana saamassa star-luokassa hopeaa.
Katinoni
Katinoni on khat-kasvissa esiintyvä monoamiini alkaloidi ja piriste, joka kuuluu amfetamiineihin.
Ray Mercer
thumb|Ray Mercer ”Merciless” Ray Mercer (s. 4. huhtikuuta 1961 Jacksonville, Florida, Yhdysvallat) on yhdysvaltalainen nyrkkeilijä, entinen WBO:n raskaansarjan mestari ja vapaaottelija. Hän on myös olympiavoittaja. Hän asuu Fayettevillessä, Pohjois-Carolinassa.
Jani Tolin
Jani Tolin on kuvataiteilija Kimmo Tolinin poika.
Brīvā Daugava
Brīvā Daugava on latvialainen alueellinen sanomalehti, joka perustettiin 22. elokuuta 1940. Toisen maailmansodan aikana 26. kesäkuuta 1941 lehden julkaisu lopetettiin. Lehti alkoi ilmestyä uudelleen hieman yli kolme vuotta myöhemmin, 12. syyskuuta 1944. Toukokuussa 1961 Jēkabpilsin ja Krustpilsin läänien lehdet liitettiin yhteen ja alettiin julkaista venäjäksi. Lukijoita oli tähän mennessä kertynyt noin 20 000.
Katiini
Katiini eli (+)-norpseudoefedriini on khat-huumekasvissa esiintyvä amfetamiini.
Light Me Up
Light Me Up on puolalaisen DJ:n Gromeen ja ruotsalaisen laulajan Lukas Meijerin esittämä kappale, jolla he edustivat Puolaa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui neljänneksitoista ja täten karsiutui finaalista. thumb|left|250px|Gromee ja Meijer esittämässä kappalettaan Euroviisujen harjoituksissa.
Formula 3 Brazil Open
Formula 3 Brazil Open on Brasiliassa ajettava autourheilukilpailu, joka järjestetään tammikuussa. Kilpailuviikonloppuna ajetaan neljä kilpailua, joista kolme ensimmäistä kilpailua määräävät lähtöjärjestyksen viimeiseen kilpailuun ja viimeisen kilpailun voittaja julistetaan mestariksi. Kilpailu on järjestetty vuodesta 2010 alkaen São Paulossa Interlagosin radalla. Kilpailussa ajetaan Dallaran valmistamilla autoilla ja Bertan moottoreilla. Renkaat toimittaa Pirelli. Kilpailun ovat voittaneet William Buller vuonna 2010, Lucas Foresti kahdesti vuosina 2011 ja 2012 ja Felipe Guimarães vuosina 2013 ja 2014.
Fleur Pellerin
Pellerin on adoptoitu puolivuotiaana lapsena Koreasta. Hänen adoptiotietojensa mukaan hänet kutsuttiin Kim Jong-Suk,vaikka on epäselvää, miten hän sai tämän nimen. Hänet kasvatti keskiluokan vanhemmat - isänsä, joka on ydinfysiikan tohtori, on pienyrittäjä - hän kasvoi kahdessa Pariisin lähiössä, Montreuil ja Versailles.
Hän on suorittanut kauppatieteiden ja valtiotieteiden maisterintutkinnot.
Frances Fisher
thumb|Frances Fisher vuonna 2014. Frances Fisher (s. 11. toukokuuta 1952 Milford on Sea, Hampshire, Englanti) on brittiläissyntyinen yhdysvaltalainen näyttelijä, joka on esiintynyt muun muassa elokuvissa Armoton, Titanic ja Puhallettu 60 sekunnissa. Titanicissa hän esitti Kate Winsletin esittämän Rose DeWitt Bukaterin äitiä.
Fisherillä on tytär, Francesca Ruth Fisher-Eastwood, näyttelijä Clint Eastwoodin kanssa.
Lukas Meijer
Lukas Meijer (s. 21. elokuuta 1988 Tukholma, Ruotsi) on ruotsalainen rock-muusikko, kitaristi, lauluntekijä ja laulaja. Hän edusti Puolaa yhdessä Gromeen kanssa kappaleella "Light Me Up" vuoden 2018 Eurovision laulukilpailussa, Lissabonissa.
Biografia
Meijer vietti lapsuutensa Ulricehamnissa. Hän valmistui Tingsholmin lukiosta ja meni opiskelemaan Uppsalan yliopistoon. Hän pelasi nuorena jääkiekkoa. Hänen veljensä Sebastian Meijer on ammattilaisjääkiekkoilija.
Squash Kansainyhteisön kisoissa 2010
Mitalistit
Lähde: cwgdelhi2010.org
Aleksi Käpy
Alfred Aleksi Käpy (vuoteen 1904 Alander, 21. heinäkuuta 1871 Kankaanpää – 5. joulukuuta 1933 Helsinki) oli suomalainen Turun hovioikeuden presidentti ja Suomalaisen puolueen kansanedustaja.
Kävyn vanhemmat olivat nimismies Karl Johan Alfred Alander ja Eva Sofia Forsman. Hän pääsi ylioppilaaksi 1888 Porin yksityislyseosta ja suoritti yleisen oikeustutkinnon Helsingin yliopistossa 1892. Käpy sai varatuomarin arvon 1895.
Käpy oli Halikon tuomiokunnan vt. tuomarina 1896–1897 ja hän toimi Turun hovioikeudessa suomen kielen kääntäjänä 1897–1901, notaarina 1903 ja asessorina 1903–1907. Hän oli Turun hovioikeuden kanslistina 1908–1909, senaatin oikeusosaston jäsenenä 1909–1912 ja Turun hovioikeuden presidenttinä 1912–1925. Viimeksi Käpy toimi Kansallis-Osake-Pankin pääkonttorin notariaattiosaston johtajana 1925–1933.
Eduskunnassa Käpy oli jäsenenä lakivaliokunnassa, maatalousvaliokunnassa, suuressa valiokunnassa, toimitusvaliokunnassa ja valtakunnanoikeudessa. Käpy toimi Turun suomalaisen säästöpankin johtokunnan, Turun suomalaisen säästöpankin isännistön, Turun suomalaisen yliopistoseuran hoitokunnan, Turun suomalaisen yliopistoseuran keskuskomitean ja Turun suomalainen kirjapaino ja sanomalehti oy:n johtokunnan puheenjohtajana.
Aleksi Kävyn veli oli teollisuusneuvos ja rehtori Artturi Käpy.
Only Five
Only Five oli Turussa keväällä 1967 perustettu yhtye. Yhtyeen jäsenet olivat aluksi laulaja Kalevi Karling, soolokitaristi-laulaja Jouko Linko, rytmikitaristi-laulaja Helge Koskela, basisti Timo Kurki ja rumpali Börje Hellman. Lisäksi toiseksi laulusolistiksi tuli muutamaksi kuukaudeksi Timo Nummi. Tänä aikana yhtyeen nimikin oli Only Five + One. Lisäksi syksyllä -67 Hellman jäi lyhyelle tauolle ja rumpalina oli tuolloin Taisto Keinänen. Keväällä 1968 samainen muutos jäi pysyväksi.
Jo perustamisvuonnaan Only Five arvostettiin parhaaksi levyttämättömäksi yhtyeeksi ja se sijoittui toiseksi Ponnahdus Pinnalle -kilpailussa ja oli samaisessa kisassa yleisön suosikki.
Kalevi Karling erosi yhtyeestä -67 lopulla ja siirtyi aika pian laulamaan tangoja. Helmikuussa -68, kun Timo Nummi lopetti, hänen tilalleen tuli pariksi kuukaudeksi Kristian Laurell. Sen jälkeen yhtyeen rumpaliksi vakiintui Taisto Keinänen ja lisäksi otettiin uusi vakituinen jäsen, kosketinsoittaja-laulaja Markku Silander. Seuraava muutos Only Fivessä tapahtui kesällä -69, kun laulusolistiksi saatiin entinen Madmen-solisti Olli Lundstedt. Samalla yhtye päätti muuttaa nimensä Yellowiksi.
Keltakuume (albumi)
Keltakuume eli englanninkieliseltä nimeltään Yellow Fever on turkulaisen Yellow-yhtyeen ainoaksi jäänyt studioalbumi vuodelta 1975. Sen julkaisi levy-yhtiö Finnlevy LP-levynä SFLP 9561 ja musiikkikasettina FDE 210.
Albumin on äänittänyt Antti Joki Finnlevy-Studioilla ja nimellisenä tuottajana on ollut Vexi Salmi. Studioaikaa tarvittiin vain neljä päivää. Kannen on suunnitellut Toivo Niiranen. Kansikuvassa näkyvässä ristissä on yhtyeen jäsenten nimet: Melvin, Hanski, Helge, Romi.
CD-muodossa levyn on julkaissut uudelleen vuonna 2010 Rocket Records luettelotunnuksella ROK-062. CD-levyn valmistaja on Optimal Media Production. Cd-layoutin on suunnitellut ja esittelytekstin laatinut Juha Rantala. Masteroinnin on alkuperäisestä masternauhasta tehnyt Risto Ylihärsilä. Äänite on tuotettu yhteistyössä Warner Music Finlandin kanssa.
Kappaleet
Sivu 1:
Sivu 2:
Kappaleen "Longest Day" osalta on kiitetty Mick McRaeta ja kappaleen "Arkeologi santaa kaivaa" osalta Timo Vähä-Mäkilää. Kappaleiden kustantaja on Fazer.
Sähkömagnetismi suhteellisuusteoriassa
Sähkömagnetismi suhteellisuusteoriassa käsittelee kysymystä siitä, miten erityinen suhteellisuusteoria vaikutti nykyiseen teoriaan sähkömagnetismista ja elektro­dynamiikasta. Suhteellisuusteoria osoitti ensinnäkin, miten sähkö­magneettiset, erityisesti sähkö- ja magneetti­kenttiä kuvaavat suureet riippuvat havaitsijan liiketilasta Lorentz-muunnoksen mukaisella tavalla. Toiseksi se johti entistä syvälli­sempään käsitykseen siitä, miten sähkö ja magnetismi liittyvät toisiinsa ja osoitti, millä tavoin käytetty vertailu­järjestelmä vaikuttaa siihen, mitkä ilmiöt oli käsitetty sähköisiksi, mitkä magneettisiksi. Jo aikaisemmin oli esimerkiksi tiedetty, että johteeseen syntyi yhtä suuri virta, liikkuipa johde magneetin läheisyydessä tai magneetti yhtä suurella nopeudella johteen läheisyydessä, mutta näitä pidettiin kahtena eri ilmiönä, kun taas suhteellisuus­teoria osoitti, että kysymys on samasta ilmiöstä. Kolmanneksi se tarjosi mahdolliseksi ilmaista sähkö­magnetismin lait lyhemmässä muodossa kovarianttien tensorien avulla.
Suhteellisuus­teoria saikin alkunsa sähkö­magnetismin lakien luonnetta koskeneesta pohdinnasta. Vuonna 1865 James Clerk Maxwell oli jo tiivistänyt sähkö­magnetismin teorian neljäksi yhtälöksi, Maxwellin yhtälöiksi. Ennen suhteellisuus­teoriaa vallitseva käsitys kuitenkin oli, että nämä yhtälöt pätevät sellaisenaan vain maailmaneetterin koordinaatistossa, joka myös samastettiin Newtonin olettaman absoluuttinen avaruuden kanssa. Tässä suhteessa sähkö­magnetismin lait olisivat kuitenkin selvästi poikenneet klassisen mekaniikan laeista, jotka olivat samat kaikissa tasaisessa liikkeessä olevissa inertiaali­järjestelmissä. Erityinen suhteellisuus­teoria sitä vastoin osoitti, että myös sähkö­magnetismin lait ovat samat kaikissa inertiaali­järjestelmissä. Itse asiassa Einsteinin ensimmäisen suhteellisuusteoriaa koskeneen, vuonna 1905 julkaistun artikkelin otsikkona olikin Liikkuvien kappaleiden elektro­dynamiikasta, ja yli puolet artikkelista käsitteli kysymystä siitä, miten Maxwellin yhtälöt muuntuvat siirryttäessä vertailu­järjestelmästä toiseen.
Sähkökentän voimakkuus ja magneettivuon tiheys
Seuraavassa oletetaan kaksi inertiaalijärjestelmää, S ja S', joista S' liikkuu S:n suhteen nopeudella v. Sähkö­kentän voimakkuudelle ja magneetti­vuon tiheydelle sellaisena, kuin ne ovat mitattavissa inertiaalijärjestelmässä S, käytetään seuraavassa merkintöjä E ja B; vastaavat arvot inertiaalijärjestelmässä S' ovat E' ja B'. Lisäksi käytetään kenttä­vektorien liikkeen suuntaisille komponenteille merkintöjä ja, liikettä vastaan kohtisuorille komponenteille taas merkintöjä  ja  Sähkö­kentän voimakkuuden ja magneetti­vuon tiheyden välillä eri vertailu­järjestelmissä on yhteys:
missä \gamma on Lorentzin tekijä:
ja c valonnopeus. Muunnokset käänteiseen suuntaan ovat muutoin samat paitsi että v on korvattava -v:llä.
Jos liike tapahtuu x-akselin suunnassa, voidaan kenttävektorien eri koordinaattiakselien suuntaisten komponenttien muunnokset esittää myös muodossa:
Vaihto­ehtoisesti ja yhtäpitävästi voidaan yhtälöt esittää myös muodossa:
missä v̂ on nopeuden suuntainen yksikkövektori.
Tämä ei merkitse, että eri vertailu­järjestelmissä havaittaisiin eri ilmiöt, joskin samat ilmiöt on kuvattava eri tavoin. Sähkö- ja magneetti­kenttä eivät olekaan erillisiä, toisistaan riippumattomia käsitteitä, vaan saman fysikaalisen perus­olion, sähkö­magneettisen kentän eri ilmenemis­muotoja. Sitä ei voida abso­luuttisesti jakaa sähkö- ja magneetti­kenttään, vaan jako riippuu varauksen liikkeestä havaitsijan suhteen. Samoin eivät sähköinen ja magneettinen vuoro­vaikutus ole kaksi eri ilmiötä vaan ne ovat sähkö­magneettisen vuoro­vaikutuksen eri puolia.
Sähkökentän muunnoskaavojen johto
Sähkövaraus on suhteellisuus­teoriankin mukaan invariantti, riippumaton käytetystä vertailu­järjestelmästä.
Oletetaan, että vertailu­järjestelmässä S' on levossa kaksi sähkö­varausta, Q ja q. Tässä vertailu­järjestelmässä niiden välillä havaitaan vain sähköinen vuoro­vaikutus. Jos varauksen Q aiheuttaman sähkö­kentän voimakkuus varauksen q kohdalla on E, varaukseen q kohdistuu voima jonka eri akselien suuntaiset komponentit ovat:
Oletetaan lisäksi, että vertailu­järjestelmä S liikkuu S':n suhteen x-akselin suuntaan nopeudella v. Tässä vertailu­järjestelmässä molemmat varaukset ovat liikkeessä. Näin ollen varaus Q saa aikaan sähkö­kentän lisäksi myös magneetti­kentän. Koska myös varaus q on liikkeessä nopeudella -v, siihen kohdistuva voima on jonka eri akselien suuntaiset komponentit ovat:
Lorentzin muunnoksen avulla voidaan voimille johtaa muunnos­kaavat:
Kun nämä sijoitetaan voimaa järjestelmässä S' kuvaaviin lausekkeisiin, saadaan: eli täsmälleen edellä mainitut sähkökentän komponenttien muunnos­kaavat.
Vastaavan­laisella mutta hieman työläämmällä tarkastelulla voidaan johtaa myös magneetti­kentän kompo­nenttien muunnos­kaavat.
Muunnos­kaavat voidaan ilmaista tiiviimmässä muodossa käyttämällä jäljempänä määriteltyä kovarianttia sähkö­magneettista tensoria.
Sähkövuon tiheys ja magneettikentän voimakkuus
Sähkövuon tiheys ja magneettikentän voimakkuus tyhjiössä saadaan sähkö­kentän voimakkuuden ja magneetti­vuon tiheyden avulla seuraavasti:
missä \epsilon_0 on sähkövakio ja mu_0 magneettivakio. Kun näiden vakioiden ja valonnopeuden välillä on yhteys
saadaan näille kenttävektoreille muunnoskaavat:
Potentiaalit
Vastaavat muunnokset voidaan johtaa myös sähköiselle potenti­aalille φ ja magneettiselle potenti­aalille A:
Varaus- ja virrantiheys
Samaan tapaan voidaan varaus­tiheydelle ρ ja virran­tiheydelle J johtaa muunnokset,
Näiden komponentit voidaan yhdistää seuraavasti:
Epärelativistiset likiarvot
Kun vertailu­järjestelmien suhteellinen nopeus v on paljon pienempi kuin valon­nopeus c, on Lorentzin kerroin γ ≈ 1. Tällöin yhtälöt yksin­kertaistuvat muotoon:
niin että Maxwellin yhtälöissä ei ole tarpeen erottaa toisistaan paikka- ja aika­koordinaatteja.
Magnetismin johto sähköstatiikasta
Riippuu valitusta vertailu­järjestelmästä, onko jokin sähkö­magneettinen ilmiö katsottava sähkö­staattiseksi vai magneettiseksi.
Kuten edellä osoitettiin, magnetismi voidaankin johtaa sähkö­statiikasta, kun erityinen suhteellisuus­teoria ja varauksen invarianssi otetaan huomioon. Esimerkiksi Richard Feynmanin teoksessa The Feynman Lectures on Physics on tällä tavoin johdettu lauseke sille magneettiselle voimalle, jonka liikkuva varaus kohdistaa lähellä olevaan virta­johtimeen.
Kenttät eri vertailujärjestelmissä
Edellä esitetyt muunnokset osoittavat, että mikä yhdessä vertailu­järjestelmässä havaitaan sähkö­kenttänä, saatetaan toisessa vertailu­järjestelmässä havaita magneetti­kenttänä, ja päin­vastoin.. Tämä ilmaistaan usein sanomalla, että sähkö- ja magneettikentät ovat saman perusilmiön, sähkö­magneettisen kentän, eri puolia. Itse asiassa koko sähkö­magneettinen kenttä voidaan jäljempänä selitetyllä tavalla ilmaista yhdellä toisen kerta­luvun tensorilla, jota sanotaan sähkö­magneettiseksi tensoriksi.
Liikkuvan magneetin ja johteen ongelma
Kuuluisa esimerkki siitä, miten sähköiset ja magneettiset ilmiöt liittyvät toisiinsa eri vertailu­järjestelmistä, on "liikkuvan magneetin ja johteen ongelma", johon Einstein vuonna 1905 viittasi erityistä suhteellisuus­teoriaa käsitelleessä artikkelissaan.
Jos johde liikkuu tasaisella nopeudella paikoillaan olevan magneetin kentässä, siihen syntyy pyörre­virtoja, jotka saa aikaan johteen elektronei­hin kohdistuva magneettinen voima. Jos taas johde on levossa ja magneetti liikkuu, klassisen sähkö­magneettisen teorian mukaan johteeseen syntyvät täsmälleen samat pyörre­virrat, mutta nyt ne saakin aikaan muuttuvan magneetti­kentän indusoima sähkö­kenttä ja sen aiheuttama sähköinen voima. Vasta suhteellisuus­teoria osoitti, että kysymys on kummassakin tapauksessa todellisuudessa samasta ilmiöstä.
Kenttätensori ja nelivirta
Edellä esitetyt suhteellisuus­teoreettiset muunnokset siihen, että sähkö- ja magneetti­kentät voidaan yhdistää mate­maattiseksi objektiksi, jossa on kuusi komponenttia, anti­symmetriseksi toisen kerta­luvun tensoriksi tai bivektoriksi. Sitä sanotaan sähkö­magneettiseksi kenttä­tensoriksi, ja sille käytetään tavallisesti merkintää Fμν. Matriisimuodossa se on:
missä c on valonnopeus - luonnollisissa yksiköissä c = 1.
Sähkö- ja magneetti­kentät voidaan yhdistää anti­symmetriseksi tensoriksi toisinkin, korvaamalla suureet seuraavasti: E/c → B ja B → − E/c, jolloin saadaan duaalinen tensori Gμν.
Erityisessä suhteellisuus­teoriassa nämä molemmat muuntuvat Lorentzin muunnoksella seuraavasti: missä Λαν on Lorentzin muunnos­tensori siirryttäessä vertailu­järjestelmästä toiseen. Samaa tensoria käytetään summauksessa kahteen kertaan.
Kenttien lähteet, varaus- ja virrantiheys, yhdistyvät myös nelivektoriksi
Jimm’s PC-Store
Jimm’s PC-Store Oy (lyhyesti Jimm’s) on suomalainen tietotekniikan ja viihde-elektroniikan jälleenmyyjä ja verkkokauppa, jonka omistaa saksalainen PC-komponenttien jälleenmyyjä Caseking. Verkkokaupan lisäksi yrityksellä on yksi noutopalvelumyymälä, joka sijaitsee Turussa.
Yrityksen liikevaihto oli huhtikuussa 2021 päättyneellä tilikaudella 70,6 miljoonaa euroa, ja sen palveluksessa oli 59 henkilöä.
Sähkömagnetismi suhteellisuusteoriassa
Kenttätensori ja nelivirta
jota sanotaan neli­virraksi.
Jimm’s PC-Store
Historia
Petri Yli-Talonen perusti Jimm’s PC-Storen vuonna 2001 Salossa. Kasvaneen verkkokaupan myötä toiminta siirtyi vuonna 2002 Turkuun ja vuonna 2005 yritys laajentui avaamalla myymälän Helsinkiin. Vuonna 2008 Salon Seudun Puhelin Oy (nykyinen Lounea Oy) osti yrityksen. Vuonna 2010 avattiin myymälä Tampereelle. Vuonna 2011 Helsingin ja Tampereen myymälät suljettiin yrityksen keskittyessä enemmän verkkokauppaan.
Sähkömagnetismi suhteellisuusteoriassa
Maxwellin yhtälöt tensorimuodossa
Näiden tensorien avulla Maxwellin yhtälöt supistuvat muotoon:
Jimm’s PC-Store
Historia
Jimm’s PC-Storen tuotevalikoima on vuosien varrella laajentunut alkuaikojen erikois- ja jäähdytyskomponenteista sekä esitestatuista komponenteista kodin viihde-elektroniikkaan.
Vuonna 2018 Lounea Oy ja Jimm’s PC-Store Oy:n silloinen toimitusjohtaja Antti Järvinen myivät yrityksen koko osakekannan saksalaiselle Casekingille.
Sähkömagnetismi suhteellisuusteoriassa
Maxwellin yhtälöt tensorimuodossa
missä osittais­derivaatat voidaan kirjoittaa useilla eri tavoilla. Näistä yhtälöistä ensimmäinen vastaa sekä Gaussin lakia sähkö­kentille (aika­koordi­naatin β = 0 osalta) että Ampèren-Maxwellin lakia (paikka­koordi­naattien β = 1, 2, 3 osalta), toisin sanoen Maxwellin ensimmäistä ja neljättä yhtälöä. Toinen näistä yhtälöistä vastaa kahta muuta Maxwellin yhtälöistä, Gaussin lakia magneetti­kentille (koordi­naatin β = 0 osalta) ja Faradayn lakia (koordi­naattien β = 1, 2, 3 osalta).
Nämä tensori­yhtälöt ovat täysin kovariantteja siinä mielessä, että indeksien asemasta voidaan todeta yhtälöt kovarianteiksi. Tämä Maxwellin yhtälöiden lyhyt muoto kuvastaa monien fyysikoiden käsitystä, jonka mukaan fysiikan lait saadaan tensorien avulla yksin­kertaisempaan muotoon.
Yhtälöt voidaan muuntaa myös sellaiseen muotoon, että Fαβ:n sijasta niissä esiintyy Fαβ:
Tällöin jälkimmäinen yhtälö voidaan kirjoittaa Fαβ:n avulla seuraavasti:
missä on kovariantti Levi-Civita-symboli. Huomattava on, että tässä yhtälössä esiintyy indeksien syklinen permutaatio: .
Toinen kovariantti sähk­ömagneettinen suure on sähkömagneettinen jännitys-energiatensori, kovariantti toisen kerta­luvun tensori, johon sisältyvät Poyntingin vektori, Maxwellin jännitystensori ja sähkö­magneettinen energian­tiheys.
Nelipotentiaali
Sähkömagneettinen kenttätensori voidaan kirjoittaa myös muotoon
missä
on nelipotentiaali ja
nelipaikkavektori.
Bloodthirst
Bloodthirst on yhdysvaltalaisen death metal -yhtye Cannibal Corpsen seitsemäs studioalbumi. Se julkaistiin 19. lokakuuta 1999 Metal Blade Recordsin kautta.
Sähkömagnetismi suhteellisuusteoriassa
Nelipotentiaali
Käyttämällä nelipotentiaalia Lorentzin vertailujärjestelmässä saadaan toinen täysin kovariantti muotoilu, jossa esiintyy vain yksi yhtälö, yleistys Bernhard Riemannin ja Arnold Sommerfeldin esittämästä Riemannin-Sommer­feldin yhtälöstä, tai Maxwellin yhtälöiden kovariantti muoto ):
missä \Box on d'Alembertin operaattori, Laplacen operaattorin vastine neli­vektoreille.
EGS
EGS (s. 1974 Helsinki) on suomalainen graffiti- ja lasitaiteilija. Hän aloitti uransa Helsingissä 1980-luvulla, ja on sen jälkeen työskennellyt yli 40 maassa. Viime vuosina EGSin teoksia on ollut esillä museoissa ja gallerioissa, kuten Madridin nykytaidemessuilla, mutta enimmäkseen niihin voi törmätä eri puolilla maailmaa junissa, tunneleissa, katujen varsilla ja hylätyissä rakennuksissa. Kansallisgalleria on hankkinut kokoelmiinsa yhden EGSin teoksen, ja Kampin metroasemalle valmistui Helsingin taidemuseon tilaama teos kesäkuussa 2015. EGSin lasitaidetta kuuluu Vantaan taidemuseo Artsin kokoelmiin, ja hänellä oli oma näyttelynsä Suomen lasimuseossa keväällä 2020.